Legal Document

Category: 99

Text:
16. ΒΑΣΙΛΙΚΟΝ ΔΙΑΤΑΓΜΑ υπ’ αριθ.110 της 18/26 Μαρτ. 1964 (ΦΕΚ Α΄53) Περί κανονισμού της δια Γαγκάβας ενεργουμένης σπογγαλιείας. Έχοντες υπ’όψει τας διατάξεις του άρθρ. 27 του Α.Ν. 2078/1939 ‘‘περί ιδρύσεως Οργανισμού Αλιείας και περί άλλων μέτρων προστασίας και προαγωγής αυτής’’ εν συνδυασμώ προς τας διατάξεις του υπ’ αριθ. 18/1941 Ν.Δ/τος ‘‘περί καταργήσεως του Οργανισμού Αλιείας’’ ως και του Νόμ. 2756/1954 ‘‘περί κυρώσεως Νομοθετημάτων περιόδου ξενικής κατοχής, αφορώντων την υπηρεσίαν Αλιείας Υπουργείου Βιομηχανίας, συμπληρώσεως και καταργήσεως τινών εξ’αυτών’’, την από 13.12.1963 γνωμοδότησιν του Συμβουλίου Αλιείας, ως και την υπ’ αριθ. 835/63 γνωμοδότησιν του Συμβουλίου της Επικρατείας, προτάσει του Ημετέρου επί της Βιομηχανίας Υπουργού, απεφασίσαμεν και διατάσσομεν. Άρθρ.1.-(Αντικατασταθέν δια του Β.Δ. 535 της 20 Αυγ./8 Σεπτ. 1964 (ΦΕΚ Α΄153) κατηργήθη δια του άρθρ. 16 Β.Δ. 666/1966, κατωτ.αριθ.17). Άρθρ.2.-(Κατηργήθη δια του άρθρ. 16 Β.Δ. 666/1966, κατωτ.αριθ.17). Άρθρ.3.-Απαγορεύεται ωσαύτως η σπογγαλιεία δια του ως άνω συστήματος εντός των κόλπων και θαλασσίων περιοχών, εις ους, δυνάμει των εκάστοτε ισχυουσών διατάξεων, απαγορεύεται η ενέργεια αλιείας δια μηχανοτρατών. Άρθρ.4.-Τα Β.Δ/τα α)από 13.7.1955 ‘‘περί αλιείας σπόγγων δι’εργαλείου Γαγκάβας’’ (ΦΕΚ 222/Α/20.8.1955), β)από 24.1.1957 ‘‘περί αλιείας σπόγγων δια Γαγκάβας’’ (ΦΕΚ 22/Α΄/15.2.1957), γ)από 18.7.1957 ‘‘περί κανονισμού της δια Γαγκάβας ενεργουμένης σπογγαλιείας’’ (ΦΕΚ 144/Α΄/8.8.1957) και δ)από 2.5.1959 ‘‘περί κανονισμού της δια Γαγκάβας ενεργουμένης σπογγαλιείας’’ (ΦΕΚ 99/Α΄/1959) καταργούνται. Σελ. 296(ι) Τεύχος 681-Σελ.110 Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. Εις τον αυτόν επί της Βιομηχανίας Υπουργόν ανατίθεμεν την δημοσίευσιν και εκτέλεσιν του παρόντος. 13.Ζ.ε.15-16 Περιορισμοί  Αλιείας